cyanic-selkie/wikianc huggingface dataset:
Antiviela
Antiviela jeb antimatērija ir viela (matērija), kas sastāv no antidaļiņām. Tā tiek uzskatīta par matēriju "ar pretēju zīmi", jo parasto nuklonu un elektronu vietā sastāv no antinukloniem (antiprotoniem un antineitroniem) un pozitroniem, kam masa un spins ir tādi paši kā atbilstošajām daļiņām, bet elektriskais lādiņš - pretējs. Lielākajai daļai elementārdaļiņu, piemēram, mioniem, pioniem, kaoniem eksistē atbilstošas antidaļiņas (antimioni, antipioni, antikaoni u.c.) ar tādu pašu vidējo dzīves laiku, bet pretēju lādiņu un citiem parametriem (barionu lādiņu, leptonu lādiņu, dīvainību, šarmu, magnētisko momentu . Ir arī tādas daļiņas, kam nav antidaļiņu (var uzskatīt, ka tās ir pašas sev antidaļiņas), piemēram, fotoni un neitrālie pioni.
Turcijas tiesību sistēma
Prokurori
Valsts apsūdzību ceļ prokurori (tr). Pilns amata nosaukums ir Republikas prokurors (turku: Cumhuriyet savcısı) un visi prokurori ir Republikas Ģenerālprokuratūras (turku: Cumhuriyet Başsavcılığı) sastāvā. Prokurori arī tiek dalīti pēc tiesību nozarēm, tāpat kā tiesneši.
Krimināllietu tiesas
Lai arī Turcijā vairs noziegumus neiedala vieglos un smagos noziegumos, joprojām pastāv tiesu iedalījums pēc vecās sistēmas: galvenā tiesa (turku: asliye ceza), kāda ir katrā rajonā un pilsētā, izskata tādas lietas, kurās apsūdzētajam draud sods ar brīvības atņemšanu uz pieciem vai mazāk gadiem. Smago noziegumu tiesas, jeb centrālās tiesas izskata lietas, kurās draud sods ar brīvības atņemšanu uz ilgāku laiku par pieciem gadiem. Centrālajās tiesās lietu izskata trīs tiesneši ar vienu tiesnesi kā priekšsēdētāju.
Kontroles tiesa
Konstroles tiesa, jeb Valsts kases augstākā padome (turku: Sayıştay) nodarbojas ar parlamenta uzdotiem auditiem visās iestādēs, kas saņem valsts naudu vai tām nodots valdījumā valsts īpašums. Šīs tiesas lēmumus nevar pārsūdzēt administratīvajā tiesā. Pastāv šaubas, vai Kontroles tiesa vispār pieskaitāma augstākajām tiesām un, vai vispār tā ir tiesa pēc būtības.
Administratīvā tiesa
Administratīvās tiesas (turku: idari mahkeme) ir tikai ilu līmenī. Nākamā instance ir reģionu administratīvās tiesas (turku: bölge idari mahkeme). Pēdējā administratīvo tiesu instance ir Augstākā administratīvā tiesa, jeb Valsts padome (turku: Danıştay), tāpat kā Francijas "Conseil d'Etat" vai Vācijas "Bundesverwaltungsgericht".
Kara tiesa
Kara tiesu sistēma sastāv no:
Apollo 11
Misija tika uzsākta. Apkalpē ietilpa Nīls Ārmstrongs, Maikls Kolinss un Edvīns Oldrins.
Apkalpe
1967. gada 20. novembrī tika oficiāli paziņots par Apollo 9 rezerves apkalpi: komandieris Neils Ārmstrongs, komandmoduļa pilots Džeimss Lovels un mēness moduļa pilots Bazs Oldrins. Lovels un Oldrins iepriekš bija lidojuši kopā kā Gemini 12 apkalpē. Sakarā ar mēness moduļa izstrādes un ražošanas kavējumiem, Apollo 8 un Apollo 9 tika apmainītas ar pamata un rezerves apkalpēm, un Ārmstronga komanda kļuva par Apollo 8 rezerves apkalpi. Pamatojoties uz parasto apkalpes rotācijas shēmu, Ārmstrongam būtu jābūt par Apollo 11 pamatapkalpes komandieri.
Nolaišanās uz Mēness
20. jūlijā 20:17:40 UTC Eagle nolaidās, kad tam degviela bija atlikusi 25 sekundēm. Apollo 11 nolaidās ar mazāku degvielas daudzumu nekā nākamajās misijās, un astronautiem radās priekšlaicīgs zema degvielas līmeņa brīdinājums. Vēlāk tika konstatēts, ka tad bijusi lielāka nekā paredzēts degvielas "šļakstīšanās", atsedzot degvielas sensoru. Lai to novērstu, turpmākajās misijās degvielas tvertnēm papildus tika pievienoti šļakstīšanās kavētāji.
Darbības uz virsmas
Pēc tam, kad Ārmstrongs bija raksturojis virsmas putekļus kā "ļoti smalkgraudainus" un "gandrīz kā pulveris", 02:56:15 UTC, sešarpus stundas pēc nolaišanās, viņš nokāpa no Eagle pēdējā pakāpiena un paziņoja: "Tas ir viens mazs solis cilvēkam, viens milzīgs lēciens cilvēcei."
Rīgas HES
Vēsture
ar Daugavas aizbēršanu pie Mārtiņsalas tika uzsākta Rīgas HES un Rīgas ūdenskrātuves celtniecība. Dambja celtniecība tika uzsākta. uzsāka Rīgas HES būvbedres appludināšanu un pēc septiņām dienām aizsprostojot Sauso Daugavu, Daugava sāka plūst pa jauno gultni. Tā paša gada sākās ūdens krāšana Rīgas ūdenskrātuvē. Darboties Rīgas HES sāka jau 1975. gada septembrī, bet pilnībā Rīgas HES būve tika pabeigta.
S/2003 J 15
Jupiters LVIII ir neliels Jupitera pavadonis. To atklāja zinātnieku komanda, kuru vadīja Skots Šepards (Scott S. Sheppard). Pēc atklāšanas pavadonim tika piešķirts pagaidu apzīmējums S/2003 J 15.
Pastāvīgo nosaukumu Jupiters LVIII, Starptautiskā Astronomijas savienība pavadonim piešķīra tikai, pēc precīzas orbītas noteikšanas.
Sesils Rodss
Sesils Džons Rodss (, dzimis, miris  ) bija angļu uzņēmējs, raktuvju magnāts, balto pārākuma piekritējs un politiķis Dienvidāfrikā. Viņš dibināja dimantu ieguves kompāniju De Beers, kas šobrīd aizņem 40% neapstrādāto dimantu tirgus daļu, vienubrīd sasniedzot pat 90%. Viņš bija dedzīgs koloniālisma aizstāvis un dibināja Rodēziju, nosaucot to savā vārdā. Vēlāk Ziemeļu un Dienvidrodēzija kļuva par Zambiju un Zimbabvi. Viņam par godu ir nosaukta Dienvidāfrikas Rodsa universitāte un no viņa īpašumiem tiek maksāta Rodsa stipendija.
Niša (pilsēta)
Būdama ceļu krustojumos no Eiropas uz Mazāziju, pilsētai ir ļoti sena un bagāta vēsture. Ekonomikā ir Serbijas tabakas un elektroniskās rūpniecības centrs (Elektronska Industrija Niš).
Vēsture
Senajos laikos pilsētas vietā bija sengrieķu apmetne Naissos. Dardānijas kara laikā (75. - 73. p.m.ē.) pilsētu ieņēma romieši, nosaucot līdzīgā vārdā par Naisu (Naissus) un iekļaujot to Augšmēzijas provincē (Moesia Superior).
Civiltiesības
Civiltiesības ir tiesību nozare, kas regulē līdztiesīgu dalībnieku (fizisku un juridisku personu) mantiskās attiecības. Privāttiesību apakšnozare, kas aptver civiltiesību subjektu mantiskās un nemantiskās (civilās) tiesības saistībā ar civiltiesību objektiem un šo subjektu savstarpējās attiecības
Rīgas loža "Astreja"
Domstarpības ar mātes lielložu Berlīnē
Rīgas brāļu atkārtotais lūgums Vācijas brīvmūrnieku lielajai zemes ložai atļaut strādāt augstākos grādos atdūrās pret noraidījumu, par iemeslu tagad minot ieilgušo konfliktu starp „Apollo” ložas meistaru Danielu Betfīru (Böthführ) un ložas brāļiem. Pēdējo punktu pielika tas, ka mātes lielloža spītīgi neļāva dibināt augstāko grādu Andreja ložu Rīgā.
Turcijas konstitūcija
Vēsture
Šī konstitūcija ir ceturtā, kāda bijusi Turcijai. Pirmā konstitūcija tika pieņemta 1921. gadā, otrā — 1924. un trešā — 1961. gadā. Pēdējie grozījumi šajā konstitūcijā izdarīti 2004. gadā un pašlaik notiek jaunu grozījumu izskatīšana.
1. nodaļa. Valsts pamatprincipi
4. pantā noteikts, ka pirmajos trīs pantos noteiktos Republikas pamata principus nevar grozīt un aizliedz izteikt jebkādus ierosinājumus šādiem grozījumiem. Konstitūcijas preambula definē nacionālisma principus, kas nodrošina "Republikas materiālo un garīgo labklājību." 2. pantā noteikts, ka Turcijas pamatā ir laicisms (laïcité), sociālā vienlīdzība un vienlīdzība likumu priekšā. 10. pants nosaka, ka valsts iekārta ir republika un tās teritorija un tauta ir nedalāma.
Likumdevēja vara
7. pants nosaka, ka Turcijas tautas suverēno varu realizē vienpalātas parlaments. 6. pants nosaka, ka suverēnā vara pieder vienīgi Turcijas tautai un, ka Turcijas tauta to īsteno ar ievēlētu institūciju palīdzību konstitūcijā noteiktā kārtībā. Konstitūcija aizliedz suverēnās varas deleģēšanu vienai personai, personu grupai vai šķirai un nosaka, ka neviena institūcija nav tiesīga īstenot tādu valsts varu, kas tai nav uzticēta konstitūcijā. 80. pants apstiprina tautas suverenitāti: "Lielās nacionālās asamblejas deputāti nepārstāv tikai savus kandidatūru izvirzītājus vai vēlētājus, bet visu tautu kopumā."
Čada
Čada robežojas ar Lībiju ziemeļos, Sudānu austrumos, Centrālāfrikas Republiku dienvidos, Kamerūnu un Nigēriju dienvidrietumos un Nigēru rietumos. Pateicoties lielajam attālumam no jūras un tuksneša klimatam, šo valsti bieži sauc par Āfrikas "mirušo sirdi". Valsts ziemeļos atrodas Tibesti kalni, lielākā kalnu grēda Sahāras tuksnesī. Čada ir bijusī Francijas Ekvatoriālās Āfrikas Federācijas sastāvdaļa. Ar 1 284 000 kvadrātkilometru lielu platību Čada ir 21. lielākā valsts pasaulē.
Vēsture
1965. gadā musulmaņu nemiernieku Čadas Nacionālā Atbrīvošanās Fronte jeb FROLINAT, neapmierinātībā ar Tombalbaije un saskatotdiskrimināciju no dienvidnieku puses, uzsāka pilsoņu karu, kas ilga līdz 1993. gadam. 1973. gadā Francijas karaspēks palīdzēja apspiest ziemeļu nemiernieku dumpi, bet ziemeļu partizāni turpināja savu darbību ar aktīvu Lībijas atbalstu. Šie notikumi kopā ar bargo sausumu iedragāja Tombalbaijes varu un 1975. gadā valstī notika militārs apvērsums, kurā prezidents tika nogalināts un vara valstī tikai aizvietota ar militāro pārvaldi, kuru vadīja cits dienvidnieku kristietis Fēliks Maloums. 1977. gadā Lībija anektēja Čadas ziemeļu daļā atrodošos Auzū joslu. Pēc neveiksmīgiem mēģinājumiem noslēgt mieru ar nemierniekiem 1979. gadā ziemeļu nemiernieki ieņēma valsts galvaspilsētu, valstī varu pārņema musulmaņu ziemeļnieks Goukouni Ouedei un sākās visanarhistiskā Čadas pilsoņu kara fāze.
Politika
Saskaņā ar 1996. gadā pieņemto konstitūciju, Čada ir prezidentāla republika. Lielākā daļa no varas ir koncentrēta prezidenta rokās. Prezidents ir gan valsts, gan valdības (izpildvaras) vadītājs. Viņa lēmumi tiek nodoti tālāk Ministru prezidentam. Prezidents tiek ievēlēts vispārējās vēlēšanās ik pēc pieciem gadiem. Pēc 2005. gada izmaiņas konstitūcijā prezidenta valdīšanas laiks ir neierobežots. Kopš 1990. gada Valsts prezidents ir Idriss Debī.
Saskaņā ar 2012. gada Democracy Index, Čada tika klasificēta autoritāro režīmu kategorijā, un Freedom House 2013. gada ziņojumā tā tika klasificēta kā nebrīva valsts.
Skujkoku lielais koksngrauzis
Vēsturiski dati un nosaukums
Monochamus urussovii (Fischer von Waldheim, 1805) sinonīms ir Monochamus quadrimaculatus (Motschulsky, 1845). Turklāt skujkoku lielais koksngrauzis dažādos avotos ir minēts arī ar sekojošiem zinātniskajiem nosaukumiem :
Silupe
Silupe var būt:
Skujkoku lielais koksngrauzis
Vairošanās un attīstība
Viena īpatņa dzīves cikls ilgst 1—3 gadus, bet biežāk ne vairāk par diviem gadiem. Pieaugušie īpatņi vidēji dzīvo divus mēnešus. Šī laika gaitā viņi papildus barojas. Kūniņu un imago stadijās šis kukainis nepārziemo.
Vēlāk apmēram pēc nedēļu kad pieauguši kukaiņi pamet kūniņu gultni un sāc pāroties. Pēc tam mātītes sāk dēt oliņas; dēj oliņas uz kāpuru barības auga. Pirms izdēt olu mātīte taisa ierobīšanu uz barības koku mizas, izdarot viņa pagriežas uz 180°, ievada olvadi ierobīšanā un izdēj tajā vienu oliņu, reti divas. Oliņas dēj uz fiziski novājinātu vai nesen nogāztu koku stumbra ar diametri 16-40 cm un vairāk. Dažreiz izdarītas ierobīšanas paliek tukšas. Ierobīšanas mātītes taisa uz nogāzta koku virsmas, kura ir tuvāk zemei vai uz sāniem, reti augšā, bet ja koks stāv uz saknēm ierobīšanas tiek taisītas visā stumbra apkārtmērā. Mātīte par visu dzīvi dēj no 9 līdz 20 oliņām. Pēc dēšanas savvaļā oliņu attīstība ilgst 2,5-4 nedēļas (13—40 dienas).
Koksnē tīko radušies imago no kūniņām vel nav pilnīgi attīstījušies; tikai pēc 5—7 dienām imago pilnīgi attīstās. Tikai pēc tam, kad imago būs pilnīgi attīstīts, viņš izgrauzis no iekšpusēs uz virsmu caurumu 4—8 mm caurmērā, kuru kukainis pabeigs 4—7 dienas laikā. Kopēji pieaudzis kukainis kokā pavadīs vel no 9 līdz 14 dienām. Pametot koksni vabole sāk meklēt barību, un pēc tam kukainis meklēs pāri.
Latvijas neatkarības atjaunošana
Sarunas ar Krievijas PFSR
Baltijas valstīm šo līgumu parakstīšana bija ne mazāk nozīmīga, kā neatkarības deklarāciju pieņemšana. Principā PSRS vadībai šos līgumus, tāpat kā minētās deklarācijas, atkal būtu bijis jāizsludina par pretlikumīgiem un spēkā neesošiem jau no to parakstīšanas brīža, jo to formulējumi saturēja normas, no kurām izrietēja, ka līgumslēdzēju puses ir neatkarīgas, suverēnas valstis. Ne uz kādiem PSRS normatīviem aktiem, uz kuriem šādiem līgumiem vajadzētu būt balstītiem, nekādas norādes nebija. Tātad arī no tā izrietēja, ka līgumi noslēgti ārpus PSRS tiesisko attiecību sistēmas. Turklāt tas vienādā mērā attiecās kā uz Baltijas valstīm, tā arī uz Krievijas PFSR. Vēl jo vairāk, līgumos bija norādes uz Igaunijas un Latvijas neatkarības deklarācijām, kā šo valstu starptautisko tiesību subjekta tiesisko pamatu. Līdz ar to Krievijas PFSR netieši, de facto, bija atzinusi Baltijas valstu aneksijas un okupācijas faktu, ko nekad tā arī neatzina PSRS vadība. Starp līguma nosacījumiem bija paredzēta arī brīvā Krievijas vai Latvijas pilsonības izvēle abu valstu iedzīvotājiem.
Metropolis Records
Metropolis Records ir ASV ierakstu kompānija, ierakstu izplatītāja un pasta sūtījumu kompānija, specializējusies tādos industriālās mūzikas un elektroniskās mūzikas apakšžanros kā elektroindustriālā mūzika, sintpops, futurepop, darkwave, un gotiskais roks.
Vudijs Allens
Karjera
1961. gadā Vudijs Allens sāka pats uzstāties publikas priekšā kā komiķis. Vēlāk viņš sāka uzstāties arī TV šovos. 1966. gada viņš uzrakstīja lugu Brodvejas teātrim Don't Drink the Water.
Filmogrāfija
P 2 Kopā ar Robertu Grīnhatu
Volkenbergas pils
Raksturojums
Volkenbergas pils būvēta augstā pilskalnā, no kura bija labi pārskatāms stratēģiski svarīgais ceļš no Lietuvas dižkunigaitijas un Jersikas uz Pleskavas un Novgorodas zemēm, kas tajā laikā gāja gar Rāznas ezeru. Pils sastāvēja no priekšpils un galvenās pils, kurai bijusi trapeces forma ar sienu garumu 62 un 52 metri. Priekšpili no iekšējās pils nodalīja 62,5 m gara un 3,05-3,30 metrus bieza aizsargsiena, no pārējām pusēm pilskalna stāvās sienas sargāja zemes vaļņi ar koka pāļu sienām (palisādēm). Mūsdienās no pils saglabājusies 4-6 metrus augsta no laukakmeņiem un ķieģeļiem mūrēta aizsargsiena 9,6 metru garumā. Bijušās priekšpils teritoriju daļēji aizņem padomju laikā būvēta estrāde. Mākoņkalnā ved stāva taka ar koka margām. 19. gadsimta 80.-90. gados Mākoņkalnā tika veikti arheoloģiskie izrakumi mākslas zinātnieka Vilhelma Neimaņa vadībā.
Pūpolu svētdiena
Pūpolu svētdiena, arī palmu svētdiena, ir kristiešu svētki, kas vienmēr iekrīt svētdienā pirms Lieldienām. Šajos svētkos tiek pieminēta Jēzus Kristus iejāšana uz ēzeļa Jeruzalemē, kad pirms viņa tika kaisīti palmu zari. Šis notikums ir minēts Mateja evaņģēlija 21. nodaļā un Marka evaņģēlija 11. nodaļā. Pūpolsvētdiena ir Klusās nedēļas pirmā diena.
Ķeguma HES
Elektrostacijas īpašnieks un operators ir nacionālā energokompānija "Latvenergo".
Vēsture
Otrā pasaules kara laikā Ķeguma HES gandrīz pilnībā tika saspridzināta. 1944. gada rudenī tika uzsākti atjaunošanas darbi. Jau 1945. gadā atsāka darboties viena atjaunotā turbīna. Triju gadu laikā stacija tika atjaunota līdz pirmskara līmenim un darbus turpināja, lai uzstādītu plānoto ceturto agregātu. Lai tos paātrinātu, Latvijas PSR valdības vadītājs Vilis Lācis 1949. gada 14. aprīlī ar vēstuli № 344-с paprasīja PSRS ministru padomes priekšsēdētāja L. Beriju  izveidot Ķegumā Iekšlietu ministrijas GULAGa Labošanas darbu koloniju ar 800 ieslodzīto. PSRS iekšlietu ministrs S. Kruglovs 1949. gada 29. aprīlī atbildēja, ka var nodrošināt tikai 500 darbiniekus un tikai 1949. gada IV ceturksnī. Kolonija Nr. 9 tika izveidota, lai nodrošināt būvniecības darbus ar darba spēku, tajā bija 299 ieslodzītie un 60 cilvēki apsardzē. Neskatoties uz Latvijas PSR vēlmi to izmantot, 1950. gada 18. septembrī kolonija Nr.9 tika atzīta par nerentablu un likvidējamu.
1986. gada 20. septembrī pārbaudes laikā sagāzās HES tilts, kura pārbaudi veica Rīgas Politehniskā institūta speciālisti. Bojā gāja 11 (ieskaitot pārbaudes vadītāju), bet ievainojumus guva vēl 13 cilvēki. 1988. gadā lietu izskatīja LPSR Augstākā tiesa, taču lieta beidzās bez notiesājoša sprieduma.
Mūsdienās
Pēc neatkarības atgūšanas Ķeguma HES hidroagregātu nomaiņai tika pieņemts norvēģu konsultantu firmas "Norplan" priekšlikums — pāriet uz Rietumu tehnoloģiskajām iekārtām. 1996. gada nogalē tika noslēgts līgums ar konkursa kārtībā izvēlēto franču firmu "Gec Alstom" par Ķeguma HES pilnu rekonstrukciju.
Māras dīķis
Pie dīķa izveidots 11 ha lielais Māras dārzs, lejpus dīķa pie Mārupītes Arkādijas parks.
Veļķu pagasts
Veļķu pagasts bija viena no Cēsu apriņķa pašvaldībām tā dienvidaustrumos. Robežojās ar Cēsu apriņķa Vecpiebalgas un Jaunpiebalgas pagastiem, kā arī Madonas apriņķa Mēdzūlas pagastu. Pagasta valde atradās Grotūžos.
ASV pilotējamā kosmiskā programma
ASV pilotējamā kosmiskā programma ir kosmisko lidojumu, kurā piedalās cilvēku apkalpes, programma, kuru ASV nacionālajās interesēs realizē NASA.
Jānis Goldmanis
Iesniegums par latviešu karaspēka vienību dibināšanu (fragments)
''Jūsu augstā ekselence, augsti godātais kungs, Nikolaj Nikolajevič! 1914. gada 26. jūlijā vēsturiskā valsts domes sēdē man bij tas gods, no valsts domes tribīnes, tautas un lielās Krievijas valdības priekšstāvju sapulcei apliecināt augsto patriotisko saviļņojumu visā latviešu tautā pēc pirmām ziņām par varmācīgā ienaidnieka nodomiem. Tomēr šis patiesais patriotisms nevarēja izpausties vienīgi vārdos; jau no pirmām šī asiņainā kara dienām visi latvieši tiecās pierādīt to darbos un aktīvi līdzdarboties cīņā par dzimtenes atbrīvošanu. Pēdējo dienu notikumi sevišķi stiprināja latviešu tautā šīs tieksmes un, lai viņas izvestu dzīvē, tautas priekšstāvji griezās pie manis ar lūgumu, darīt zināmu attiecīgām iestādēm latviešu neliekuļoto vēlēšanos piedalīties Krievijas aizstāvēšanā pret nekaunīgo ienaidnieku, formējot šim nolūkam sevišķas latviešu kaujas družīnas no latviešu jaunekļiem - brīvprātīgiem, pēc valdības atļauto poļu leģionu un armēņu družīnu parauga, un lūgt kara resora nepieciešamo atbalstu, lai šis patriotiskais pasākums tiktu realizēts. [..]'' (Rīgā, 1915. gada 28. maijā)
Amerikas lidvāveres
Kopīgās īpašības
Amerikas lidvāveres nemāk lidot, taču tās māk planēt, izmantojot ādas kroku, kas savieno visas četras kājas un lēcienā izplešas kā izpletnis. Planējot no viena koka uz otru, tā spēj veikt arī dažādus akrobātiskus trikus: pagriezties, planēt pa apli vai spirāli un nolaisties tajā pašā vietā, no kuras startējusi. Lidvāvere spēj planēt pat 50 m tālu. Kad lidvāvere neplanē, ādas kroka ir savilkta, tādējādi tā netraucē tai kāpelēt pa kokiem.
Gludenā čūska
Izplatība
Gludenā čūska mājo plašā areālā Eirāzijā, rietumos sākot ar Pireneju pussalas ziemeļdaļu, Angliju un Franciju Rietumeiropā un austrumos beidzot ar Krievijas Eiropas daļu, Kaukāzu un Āzijas rietumiem — Turciju, Irānas ziemeļiem un Kazahstānas rietumdaļu. Ziemeļu robeža sasniedz Skandināvijas dienviddaļu un Baltiju, bet Eiropas dienvidrobeža Itāliju, Sicīliju un Grieķiju.
Uzvedība
Gludenajai čūskai ir raksturīgs ļoti slēpts dzīves veids, daudz laika tā pavada kādā slēptuvē: zemes iedobē, paslēptā zem lielākiem augiem, zem akmeņiem vai ierakusies sausās smiltīs un pērnajās lapās, biezā, saules apsildītā zemsedzē. Šī iemesla dēļ suga ir grūti novērojama savvaļā. Gludenā čūska ir aktīva dienas gaišajā laikā. Aktivitātes cikls variē: no rītiem raksturīga sauļošanās, tad seko barības meklēšana, bet pēcpusdienas stundām raksturīga uzturēšanās slēptuvēs. Aktivitāte atkarīga arī no laika apstākļiem un gadalaika. Pavasarī čūska biežāk novērojama sauļojoties ārpus slēptuvēm nekā vēlākajās sezonās, savukārt vasaras periodā ārpus slēptuvēm biežāk novērojama siltā, saulainā laikā pēc lietus. Izlienot sildīties saulītē, tā bieži aptinas ap kādu auga ceru, piemēram, viršiem, lai būtu nemanāmāka. Gludenajai čūskai raksturīgs mazkustīgs dzīvesveids. Vidēji dienā tā pārvietojās 13 metrus, lai gan atsevišķos gadījumos dienā var pārvietoties vairāk par 150 m. Mātītēm ir raksturīga piesaiste konkrētām vietām, bet tēviņi bieži pārvietojas uz jaunām dzīvesvietām.
Barošanās
Valda uzskats, ka gludenā čūska spēj piemēroties reģiona biežāk sastopamajiem barības objektiem un ka daudzām populācijām galvenais barības avots ir peļveidīgie grauzēji. Novērojumi nebrīvē liecina, ka barībai tiek izmantoti tikai vēl kaili peļveidīgie grauzēji, turklāt tos lietoja tikai liela auguma mātītes. Pieaugušiem dzīvniekiem ir novērota barības selektivitāte atkarībā no dzimuma. Pieaugušas mātītes labprātāk medī lielāku, enerģētiski izdevīgu, lai arī retāk sastopamu upuri (čūskas, sīki grauzēji), bet kura meklēšanai un izsekošanai nav jāpatērē daudz enerģijas. Savukārt tēviņi, kuriem ir aktīvāks dzīvesveids, īpaši pavasara pārošanās laikā, kā arī jaunie īpatņi medī mazākus, kustīgākus, toties biežāk sastopamus barības objektus (ķirzakas). Medījums tiek apēsts, kamēr tas ir dzīvs, veselā veidā.
Embriks Strands
No 1923. gada zooloģijas profesors Latvijas Universitātē, viņš tiek uzskatīts par Latvijas zooloģijas pamatlicēju.
Āzijas āpsis
Sistemātika
Āzijas āpsim ir 2 pasugas:
Amaltejas grupa
Amaltejas grupa sastāv no:
1928. gada olimpiskās spēles
1928. gada olimpiskās spēles var būt:
Lauderu pagasts
Hidrogrāfija
Lauderu pagasta upes ietilpst Veļikajas baseinā. Pagasta austrumu malā plūst Zilupes pieteka Istra, kas no pagasta teritorijas uzņem Gumineicas, Koņovkas un Lauderu upīšu ūdeņus. Pagasta teritorijā atrodas divi lielāki ezeri -  Sološu ezers (85,5 ha) un Lauderu ezers (55,3 ha, stipri aizaudzis, jo 1960. gadā ūdens līmenis pazemināts par 1 metru). Pagasta teritorijā atrodas daudzi sīki (zem 1 ha lieli) ezeriņi - Beļaju (Mazezers), Mīlestības (Dubiņu), Koņevas, Torfenes (Zubru), Lielais un Mazais Žlobnovas, Cucuru, Morozu.
Virtuālais privātais tīkls
Autentifikācija
Tunelēšanas termināļus nepieciešams autenficēt pirms VPT drošības tuneļi spēj to konstatēt. Lietotāju izveidotā attālinātā VPT pieejā var izmantot protokolus, divu faktoru autentifikāciju vai cita veida kriptogrāfijas metodes. Tīkls-tīklam tuneļi biežāk lieto paroles vai digitālos sertifikātus, lai tie varētu patstāvīgi izveidot atslēgas tunelēšanas atļaujām, kuras ir automātiskas bez lietotāju iejaukšanās.
Pēc izmantošanas veida
Klienta/servera VPN
2007. gada Latvijas futbola 1. līgas sezona
'''Latvijas futbola 1. līgas 2007. gada sezona''' bija 16. Pirmās līgas sezona, kas sākās, bet noslēdzās 3. novembrī. Pirmajā līgā piedalījās 16 komandas, kas aizvadīja divu riņķu turnīru. Par 1. līgas čempioniem kļuva FK "Vindava", otrajā vietā, atpaliekot no čempioniem tikai par vienu punktu, ierindojās SK "Blāzma", bet trešo vietu ieņēma FK "Auda".
Zobu ammi
Zobu ammi, arī burkāna visnaga ir līdz 1 m augsts, viengadīgs vai divgadīgs čemurziežu dzimtas lakstaugs. Tās stumbrs stāvs, zarains. Lapas vairākkārt plūksnaini dalītas, sīkās diegveida plūksnās. Lapu kāts ar maksti. Ziedi sīki, balti, ar nepatīkamu smaku, sakopoti saliktos čemuros zaru galā. Auglis sēkleņu skaldauglis. Zied jūnijā - augustā, augļi ienākas augustā, septembrī. Auga dzimtene ir Vidusjūras apgabals.
Dubulti (Jūrmala)
Vēsture
Līdz 1783. gadam tagadējā Dubultu stacijas apkārtnē atradās Kurzemes hercogistes Bulduru muižas Dubļu krogs (Dublekrug), bet zeme ap to piederēja Slokas muižai. Pēc pievienošanas Krievijas Impērijai Dubulti kļuva par vienu no pirmajām atpūtas vietām Jūrmalā. Vēl 1820. gadā vai pat agrāk, te zvejnieku būdās pa vasaras laiku sākušas apmesties vairākas rīdzinieku ģimenes. 1835. gadā vasarnīcu nometni atdalīja no Slokas muižas un pievienoja Bulduru muižai kā Dubultu ciemu. Vienkāršās būdas pamazām tika pārbūvētas un drīz vien, atpūtnieku skaitam pieaugot, tika celtas jaunas vasarnīcas. Dubultos vasarnīcas cēla daudzi ievērojami vidzemnieki, piemēram, kņaza Barklaja de Tolli ģimene. 1851. gadā tika nodibināta Dubultu peldu biedrība, pēc kuras ierosinājuma 1856. gadā Dubultu ielām deva nosaukumus. 1857. gada vasarā Dubultos uzturējās pāri par 4000 peldu viesu, kuriem īpašās vannās bija iespējams baudīt siltās jūras peldes. 1866. gadā Dubultu iedzīvotāji un nomnieki iegādājās šo teritoriju kopīpašumā.
Marienbādes sanatorija
1870. gadā Dubultu kāpās uz robežas ar Majoriem bijušais Pēterburgas Medicīnas un ķirurģijas akadēmijas anatomijas profesors Johans Kristiāns Nordštrēms (Nordström 1817–1885) ierīkoja pirmo privāto peldu iestādi "Marienbāde" (de). Peldviesus viņš ārstēja ar fizisko terapiju un norūdīšanos – Pēterburgas augstāko aprindu pārstāvji zāģēja un cirta malku, ilgi staigāja pa pludmali līdz pat Kaugurciemam un atpakaļ, peldējās jūrā. Vājākiem pacientiem tika izrakstītas siltas jūras ūdens vannas, kurām ūdeni viņi nesa paši.
Matīss Ūlimbs
Matīss Ūlimbs (dzimis 1986. gada 1. februārī) ir norvēģu hokejists, labās malas uzbrucējs, Norvēģijas hokeja izlases dalībnieks. Pašlaik (2019) spēlē Vācijas hokeja līgas kluba Volfsburgas "Grizzly Adams" sastāvā.
1948. gada olimpiskās spēles
1948. gada olimpiskās spēles var būt:
Magnētiskais lauks
Taisna strāvas vada magnētiskā indukcija
Strāvas magnētiskā lauka indukciju aprēķina pēc Bio — Savāra — Laplasa likuma.
1970. gada FIFA Pasaules kauss
Komandas
Tālāk minētās 16 izlases piedalījās 1970. gada FIFA Pasaules kausa izcīņā. Turnīram automātiski kvalificējās laukuma saimnieki Meksikas izlase un 1966. gada Pasaules čempioni Anglijas izlase.
Arturs Rembo
Dzīvesgājums
Sākoties Francijas—Vācijas karam (1870—71), Rembo iestājās Nacionālajā gvardē. Pēc kara viņš devās uz Parīzi. 17 gadu vecumā viņš iepazinās ar Polu Verlēnu, kas viņu bija ielūdzis uz Parīzi pēc tam, kad Rembo viņam bija nosūtījis savu darbu paraugus. Parīzē Rembo piedalījās arī Parīzes Komūnā (1871). 1872. gadā Rembo kopā ar Verlēnu (ar kuru viņam bija homoseksuālas attiecības) apmeklēja Londonu, pēc tam ilgi uzturējās Beļģijā. Rembo daudz eksperimentēja ar psihotropām vielām un absintu. 1873. gadā, kad viņi uzturējās Briselē, Rembo bija stingri nolēmis atgriezties Parīzē, Verlēns, piedzēries un saniknots, strīda laikā mēģināja Rembo nošaut (pēc šī notikuma Verlēns divus gadus pavadīja ieslodzījumā). Rembo atgriezās Šarlevijā.
Novuss
Vēsture
1932. g. novembrī Rīgā tika izdota brošūra ar novusa spēles noteikumiem, kurus sastādījis rīdzinieks P. Tjutenikovs. Tur minēts, ka miniatūrbiljarda spēle uz novusa galdiem jau vairāk kā piecus gadus tiek spēlēta Latvijā ar lielu piekrišanu.
Mukoviscidoze
Simptomi
No barošanās traucējumiem ir novērojami: caureja, aizcietējumi, zarnu stenoze, aizkuņģa dziedzera nepietiekamība, taukos šķīstošo vitamīnu deficīts un tā rezultātā izteikts svara deficīts.
Novuss
Vēsture
Ārpus Latvijas 1973. gadā Čikāgā (ASV) tika dibināta jaunu novusa organizācija „Ziemeļu Amērikas latviešu novusa savienība” (vadītājs Aleksandrs Kandrovičs). Katru gadu Toronto (Kanādā) notika ASV un Kanādas vienību sacensības.
Mukoviscidoze
Diagnostika
Aizdomas par mukoviscidozi rodas uz simptomu kopuma un to hroniskā rakstura pamata, kā arī rentgenogrammā novērojamām izmaiņām plaušās. Sāls zaudēšanas sindroms ir viena no raksturīgām pazīmēm analīzēs. Viens no pirmajiem rādītājiem, pēc kā tiek diagnosticēta slimība, ir sviedru sāļums (nātrija līmenis) - to nosaka medicīnas laboratorijā veiktais sviedru tests.
Galīgo diagnozi var uzstādīt, tikai veicot asins ģenētisko analīzi, kas atklāj slimībai raksturīgo mutāciju. Diagnostika jāveic pēc iespējas ātrāk, ja vien ir mazākās aizdomas, jo slimības skartajam bērnam ir kritiski svarīgi uzsākt profilaksi, negaidot, kamēr izmaiņas elpceļos paliek neatgriezeniskas.
Ārstēšana
Slimnieka uzturs jāpapildina ar mākslīgiem aizkuņģa dziedzera fermentiem, kas iztrūkst mukoviscidozes gadījumā. Tos uzņem visas dzīves garumā pirms katras maltītes izņemot augļus, augļu sulas un ūdeni. Ja nepieciešams, organisma sāls līmeņa sabalansēšanai var lietot sāls tabletes, ko izraksta ārsts. Nekādi ēdieni nav aizliegti, bet bērnam jāsaņem kaloriju ziņā bagāta sabalansēta diēta ar augstu olbaltumvielu un tauku saturu.
Laura Igaune
Karjera
2019. gada 15. martā viņa atkal laboja valsts rekordu, to izdarot divkārt sacensībās Šarlotā, ASV. Vispirms 69,74 (2. metienā), tad 69,76 m (5. metienā). Pašlaik L. Igaune strādā par treneri Elonas Universitātē Ziemeļkarolīnā. 20. aprīlī sacensībās Daremā L. Igaune atkal laboja Latvijas rekordu, pie tam pat trīs reizes, trešajā mēģinājumā sasniedzot 71,61 m. Šis rezultāts bija ne vien jauns Latvijas rekords, bet arī ļāva kvalificēties Pasaules čempionātam. Maijā sacensībās ASV viņa aizmeta veseri 73,56 m attālumā, atkal labojot Latvijas rekordu un izpildot 2020. gada olimpisko spēļu kvalifikācijas normatīvu. 2019. gada Pasaules čempionātā Dohā, L. Igaune neiekļuva finālā, sasniedzot 22. vietu kopvērtējumā (67,77 m).
Pasava
Pasava ir pilsētas Vācijas dienvidaustrumos, Bavārijas federālajā zemē pie Vācijas robežas ar Austriju. Pilsēta tiek dēvēta arī par Dreiflüssestadt jeb Pilsēta starp trīs upēm (Donava, Inna un Ilza). Atrodas vidēji 370 metrus virs jūras līmeņa, 195 kilometru attālumā no Vācijas trešās lielākās pilsētas Minhenes. Pilsētas kopējā platība ir 69,58 km², pēc 2012. gada datiem, pilsētā dzīvo 49 038 iedzīvotāji.
Jet Lag
"Jet Lag" ir kanādiešu poproka grupas Simple Plan otrs singls no viņu ceturtā studijas albuma Get Your Heart On!. Singls tika izdots sadarbībā ar ierakstu kompānijām Lava Records un Atlantic Records. Dziesmas angliskajā versijā tas ir iedziedāts kopā ar britu popdziedātāju Natašu Bedingfīldu un franču valodas versijā kopā ar frankokanādieti Marie-Mai.
Dita Rietuma
Izglītība
1992. gadā absolvējusi Maskavas Kinematogrāfijas institūtu. 2012. gadā Latvijas Universitātē ieguvusi Mākslas zinātņu doktora grādu.
Bulgārija
Vēsture
Neatkarību no Osmaņu impērijas Bulgārija atguva 19. gadsimta beigās. Pēc Otrā pasaules kara Bulgārija kļuva par Padomju Savienības satelītvalsti. Pie varas nonāca komunisti. 1989. gada nogalē komunistu partija atteicās no varas monopola un 1990. gadā tika sarīkotas pirmās demokrātiskās vēlēšanas. 2004. gadā tā kļuva par NATO dalībvalsti, bet 2007. gadā — par Eiropas Savienības dalībvalsti.
Shenzhou 7
Shenzhou 7 (神舟七號, shénzhōu qīhào) bija Ķīnas pilotējams kosmosa kuģis. No tā tika veikta pirmā Ķīnas iziešana kosmosā.
Bulgārija
Ģeogrāfija
Pēc kontūrkartes Bulgārija atgādina taisnstūri. Ziemeļos atrodas Rumānija, ar kuru lielāko daļu no robežas veido Donavas upe. Austrumos valsti apskalo Melnā jūra, dienvidos robežojas ar Turciju un Grieķiju, dienvidrietumos — ar Ziemeļmaķedoniju, bet rietumos — ar Serbiju. Galvaspilsēta ir Sofija, kas atrodas valsts rietumos, kalnainā apvidū.
Administratīvais iedalījums
No 1987. līdz 1999. gadam Bulgārija tika iedalīta deviņos apgabalos, bet kopš 1999. gada tā ir sadalīta 28 apgabalos. Visu apgabalu nosaukumi ir tieši tādi paši, kā to galvaspilsētu nosaukumi.
Demogrāfija
2011. gadā Bulgārijā dzīvoja aptuveni 7,35 miljoni iedzīvotāju, no kuriem 84% ir bulgāri, 9% — turki (sk. Bulgārijas turki), 5% — čigāni un tikai 2% ir citu tautību pārstāvji. No citu tautību pārstāvjiem visvairāk ir maķedonieši, armēņi, krievi, grieķi, rumāņi un tatāri. Bulgāri ir slāvu tauta.
Nekā personīga
Vēsture
2020. un 2021. gadā regulāri mainīts raidījuma raidlaiks no 19.00 uz 20.00 un atpakaļ. Kopš 2022. gada raidījuma sākuma laiks ir 19.30.
Salmans Rušdi
Sers Ahmeds Salmans Rušdi (en, ur, hi; dzimis ) ir Indijā dzimis britu rakstnieks. Rušdi uzaudzis Mumbajā (tolaik Bombeja), kur mācījies skolā (Cathedral and John Connon School), pēc tam mācījies prestižajā Ragbijas skolā Vorvikšīrā Anglijā, tad Kembridžas Universitātes Karaļa koledžā. Rušdi darbi tiek saistīti ar maģisko reālismu. Viņa pazīstamākais darbs ir radikālā islāma iedvesmotais romāns "Sātaniskās vārsmas" (The Satanic Verses, 1988), pēc kura publicēšanas Irānā tika izsludināta fatva, kurā bija pieprasīta Rušdi sodīšana ar nāvi. Fatva joprojām ir spēkā, par Rušdi nogalināšanu izsludinātā atlīdzība mūsdienās sasniegusi 3 miljonus dolāru. Rušdi apsargā britu slepenais dienests.
Dienvidlidvāvere
Dzīvesveids
Dienvidlidvāvere nemāk lidot, taču tā māk planēt. To ļauj ādas kroka, kas ir izplesta starp visām četrām kājām. Planējot no viena koka uz otru, tā spēj veikt arī dažādus akrobātiskus trikus: pagriezties, planēt pa apli vai spirāli un nolaisties tajā pašā vietā, no kuras startējusi. Lidvāvere spēj planēt pat 50 metru tālu. Kad lidvāvere neplanē, ādas kroka ir savilkta, tādējādi tā netraucē tai kāpelēt pa kokiem. Tās izdveš dažādas skaņas: čivina vai briesmu gadījumā pīkst.
Pāvels Loskutovs
Dzīvesgājums
Dzimis Valkā, mācījās Valkas 2. vidusskolā (tagadējā Valkas pamatskolā), sāka sportot pie skolotāja Anša Žīgura un sporta skolā pie treneres Nadeždas Blūmas. P. Loskutova pirmās sacensības bija 15 km skrējiens apkārt Vīlandes pilsētai Igaunijā. Vēlāk viņš mācījās Murjāņu sporta internātskolā, kur trenējās pie Arņa Bisenieka. Pabeidzis mācības Murjāņos, viņš dienēja armijā, kur viņš galvenokārt sportoja, un kā pamatdisciplīna bija 3000 m ar kavēkļiem. Pēc dienesta armijā Pāvels dzīvoja pie mātes Valgā. Tur viņš kādu laiku strādāja apsardzē.
Čibis-M
Kosmiskais aparāts izgatavots Krievijas Zinātņu akadēmijas Kosmisko pētījumu institūtā. Ar to plānots izpētīt Zemes atmosfēras zibens elektrisko impulsu izlādes fiziskos mehānismus no radio līdz gamma starojuma diapazonam (no 3 GHz un augstāk).
Kūrfirsts
Tā kā impērijā vienīgais karaļa tituls piederēja Bohēmijas karalim, tad kūrfirsts bija nākamais augstākais tituls, kam bija attiecīgs prestižs.
Pumpuri (stacija)
Vēsture
Platforma ar nosaukumu Karlsbāde atvērta 1877. gadā, reizē ar dzelzceļa līnijas atklāšanu. Sākotnējā stacijas ēka ir viena no Tukuma līnijas ēkām, kas saglabājusies līdz mūsdienām. Pēc tagadējās Mellužu stacijas (toreiz sauktas Karlsbāde II) atklāšanas stacija pārdēvēta par Karlsbādi I, bet 1919. gadā — par Mellužiem. Kad tagadējos Mellužus pārdēvēja par Mellužiem II, stacija sākta saukt par Mellužiem I. Tagadējais nosaukums — Pumpuri — stacijai ir kopš 1939. gada.
Bolcāno
Bolcāno (it, de) ir pilsēta un komūna Itālijā, Dienvidtiroles galvaspilsēta un lielākā pilsēta. Tajā dzīvo apmēram 100 000 cilvēku.
Haralds Sīmanis
Dzīvesgājums
Dzimis 1951. gadā Cēsīs jauktā čigānu-latviešu ģimenē. Ģitāras un ērģeļu spēli apguva pašmācības ceļā, 1970. gados Sīmanis uzsāka sadarbību ar Arvīdu Ulmi, kura dzeju izmantoja savās dziesmās. 1976. gadā sacerēja poēmu ērģelēm "Mīlestība nekad nebeidzas", divus gadus vēlāk dziesmu ciklu "Likteņa lietavas", bet 1979. gadā — ciklu "Par zāli, sāli un Tevi".
Arī turpmākajos gados H. Sīmanis visbiežāk muzicēja viens, uzstājoties baznīcās, kur bija iespēja izmantot ērģeles. Pēdējos gados viņam izveidojās sadarbība arī ar Ievu Akurateri, Ilzi Grunti un citiem mūziķiem.
Gregora kalendārs
Gregora kalendāra ieviešana Latvijā
Pirmā pasaules kara laikā Oberosts 1915. gadā ieviesa Gregora kalendāru okupētajā Kurzemes guberņā, bet 1917. gadā Rīgā. Savukārt Iskolats izdeva rīkojumu pāriet uz Gregora kalendāru tam pakļautajā Vidzemē un Latgalē 1918. gada 1. februārī, skaitot to par 14. februāri.
Kēlers
Kēlers var būt:
Latvian Airplay Top nr. 1 hiti 1996
Hiti, kas bijuši Latvian Airplay Top 1. vietā 1996. gadā.
Šariats
Vispārējs apraksts
Lielākajā daļā islāma sabiedrības tiek nošķirts fikhs (detalizēta izpratne), kas ir tiesību speciālistu secinājumi no šariata, kas aptver tiesību pamatus, uz kuriem balstās fikhs. Tiesību speciālisti cenšas nodrošināt to, lai fikhs un šariats būtu savstarpēji saskanīgs visos gadījumos, bet dažkārt par to tiek izteiktas šaubas.
Par galveno šariata sistēmas mērķi uzskata tādas tiesību sistēmas veidošanu, kas nodrošina katras personas garīgu un fizisku veselību un labklājību. Katra musulmaņa rīcību iedala piecās kategorijās:
Sods par laulības pārkāpšanu
Saskaņā ar Hadītu, par laulības pārkāpšanu soda ar nomētāšanu ar akmeņiem līdz nāvei gan vīriešus, gan sievietes. Arī šāda soda izpildīšanai ir noteikti vairāki priekšnosacījumi. Sarežģītākie nosacījumi ir: Arī šajā gadījumā tiesu iestādei jāpārbauda visi minētie apstākļi. Neprecētiem vīriešiem un sievietēm sods ir noteikts Korānā — pēršana 100 reizes.
Ģērbšanās noteikumi
Neskatoties uz to, ka vairākās musulmaņu valstīs sievietēm nav aizliegts ģērbties brīvāk, vairums sieviešu pašas izvēlas ģērbties tradicionālajos islāma tērpos. Vairums viņu uzskata, ka valkājot šos tērpus viņas uzsver savu neatkarību un tieši tā panāk to, ka vīrieši viņas neuzlūko kā seksuālus objektus. Viena no musulmaņu sieviešu apģērba daļām ir hidžaba (galvenā tās sastāvdaļa ir galvas lakats). Arābu valodā vārds ir atvasināts no hadžaba, kas nozīmē paslēpšanos no skatiena vai apslēpt. Hidžaba ir gan galvas, gan pārējā ķermeņa apsegšana.
Endrū Bainams
Endrū Lī Bainams (en; dzimis Pleinsboro, Ņūdžersijas štatā, ASV) ir bijušais amerikāņu basketbolists, spēlēja centra pozīcijā. Pašlaik (2013) pārstāv NBA klubu Filadelfijas "76ers". 2009. un 2010. gada NBA čempions Losandželosas "Lakers" sastāvā.
Madeira
Madeira ir populārs tūrisma galamērķis un to katru gadu apmeklē vairāk kā viens miljons tūristu. Tūrisms veido 20% no salas kopējiem ienākumiem. Madeira ir pazīstama ar Madeiras vīniem, eksotiskajiem ziediem un tūristiem domātajām izpriecām, sevišķi Jaungada uguņošanām, kā arī pārgājieniem gar ūdens kanāliem jeb levadām, kas caurvij visu salu.
Griničas meridiāns
Griničas meridiāna ceļš
Sākot no Ziemeļpola un virzoties uz dienvidiem Griničas meridiāns šķērso šādas valstis un zemes:
Japānas āpsis
Uzvedība
Japānas āpsim patīk apmesties mežā dažādu ūdenstilpju tuvumā. Tas ir visēdājs un barojas ar dažādiem kukaiņiem, grauzējiem, zivīm, ogām un augļiem, tie ir kāri uz dateļplūmēm. Japānas āpsis ir nakts dzīvnieks, lai gan reizēm tie barojas arī dienas laikā, īpaši mātītes ar mazuļiem pavasara laikā.
Horsts Kēlers
Horsts Kēlers (de, dzimis ) ir ekonomists un vācu politiķis no KDS. No 2004. līdz 2010. gadam bija Vācijas prezidents. Par prezidentu tika ievēlēts divkārt, pirmo reizi 2004. gada 23. maijā (inaugurācija notika 1. jūlijā), bet 2009. gada 23. maijā tika ievēlēts uz otru termiņu.
Otra Puse
2006—pašlaik
2022. gada rudenī notiek koncertu sērija atzīmējot grupas 30 gadu pastāvēšanas jubileju. Koncertos kā viesi piedalās arī grupas dibinātāji Aigars Grāvers un Aigars Krēsla.
Dzintars Sodums
Biogrāfija
Pēc dzīvesbiedres Skaidrītes nāves Sodums 2006. gadā pārcēlās uz Latviju un dzīvoja rakstnieces un viņa daiļrades popularizētājas Noras Ikstenas mājās Ikšķilē. Dzintars Sodums miris 2008. gada 18. maijā un apbedīts Ikšķiles kapos.
Super FM
Bet savukārt Ventspilī Super FM turpināja līdz 2021.gada 20. Novembrim, kad pārņēma EHR Latviešu Hiti.
Viljams, Velsas princis
Tāpat kā jaunākais brālis Harijs, mācījies Ītonas koledžā. Studējis mākslas vēsturi un ģeogrāfiju Sentendrūsas Universitātē Skotijā. Pievērsās militārajam dienestam un mācījies Sandhērstā, kā arī britu flotē un aviācijā.
21 gada vecumā kļuva par Apvienotās Karalistes Valsts padomnieku un sāka piedalīties galma oficiālo pasākumu norisē.
Brēmene
Vēsture
12. gadsimtā pilsēta atbrīvojās no bīskapa varas un kļuva par galveno ostas pilsētu Ziemeļjūras dienvidos. Kad 14. gadsimta sākumā Hanza no Baltijas jūras baseina sāka izplatīt savu ietekmi Ziemeļjūrā, Brēmene iesākumā sīvi pretojās, veicot pirātiskus uzbrukumus Hanzas kuģiem, tomēr 1358. gadā Lībekā pati iestājās šajā savienībā. Tomēr 1427. gadā Brēmene no Hanzas tika izslēgta.
Līdz pat 1871. gadam, kad nodibinās Vācu impērija, Brēmene bija atsevišķa pilsētvalsts. Pēc 2.pasaules kara Brēmene, pretēji apkārtējām teritorijām, nokļūst ASV okupācijas zonā, un lielā mērā pateicoties tam, šodien ir atsevišķa federālā zeme.
Saadi
Saadi nozīmīgākie darbi ir dzeju un prozu apvienojošās grāmatas "Augļu dārzs" (Bostan, 1275), "Rožu dārzs" (Gulistan, 1258), kā arī dzejas krājums "Dīvāns" (Divan).
Rīgas loža "Konstantīns pie kronētās lauvas"
Ložas dibināšana
Daļa brāļu tomēr vēlējās palikt Anglijas provinciālložā un 1789. gada 17. augustā iesniedza pieteikumu jaunas ložas - „Zur kleinen Welt“ dibināšanai, kas no 1790. gada 20. februāra strādāja gan vācu, gan krievu valodā gan pirmajos trīs grādos, gan arī augstākajos grādos.
Zuši
Zutis zivsaimniecībā
Saldūdens zuši izsenis tiek izmantoti cilvēku pārtikā, tādēļ tos rūpnieciski audzē zivju audzētavās. Populāras zivju audzētavu sugas ir Eiropas zutis, Japānas zutis, Austrālijas zutis un Jaunzēlandes zutis. Tradicionālas valstis, kas nodarbojas ar zušu rūpniecisko audzēšanu, ir Japāna, Dienvidkoreja un Taivāna, bet pēdējos gados lielākā daļa tiek izaudzēta Ķīnā. Pēdējos gados rūpnieciskās nozvejas dēļ savvaļas zušu populācijas ir kritiski samazinājušās. Piemēram, kopš par 80% ir samazinājusies Eiropas zušu populācija.
Tau daļiņa
Tau daļiņa  jeb tau leptons (apzīmē ar grieķu burtu τ) ir nestabila elementārdaļiņa - smagākais no pazīstamajiem leptoniem. Tau daļiņai ir negatīvs elektriskais lādiņš un pusvesels spins. Kā visiem leptoniem, tau daļiņai eksistē antidaļiņa, kuras lādiņš ir pozitīvs.
Resnā zarna
Resnā zarna citiem mugurkaulniekiem
Resnā zarna ir tikai mugurkaulniekiem. Kaulzivīm un apaļmutniekiem resnā zarna ir vienkārša, tieva un iegarena caurulīte, savukārt skrimšļzivīm tai raksturīgs specifisks kroku veidojums, kas vairāk vai mazāk (atkarībā no sugas) ir spirālisks, tāpēc tā tiek saukta arī par spirālveida zarnu. Abiniekiem un rāpuļiem resnā zarna ir īsa, kas izvietojusies tikai dažās cilpās. Tiem aklā zarna ir maza vai nav vispār. Putniem ir divas resnās zarnas daļas — aklā zarna un taisnā zarna.
Ērihs Marija Remarks
Ērihs Marija Remarks (de, īstajā vārdā Ērihs Pauls Remarks (Erich Paul Remark); dzimis, miris ) bija vācu 20. gadsimta rakstnieks, "zaudētās paaudzes" pārstāvis. Sarakstījis vairākus darbus par kara šausmām. Viņa zināmākais darbs "Rietumu frontē bez pārmaiņām" (1928) par vācu karavīriem Pirmajā pasaules karā, ir ekranizēts un saņēmis Amerikas Kinoakadēmijas balvu. Remarka darbi padarīja viņu par nacistu ienaidnieku, kas sadedzināja daudzas viņa sarakstītās grāmatas.
Biogrāfija
1925. gadā Remarks pirmo reizi apprecējās ar Ilzi Jutu Zambonu, bijušo dejotāju. Juta ilgus gadus cieta no tuberkolozes. Viņa kļuva par prototipu vairākām Remarka romānu varonēm, tajā skaitā arī Patrīcijai no romāna "Trīs draugi". Viņu laulība bija vētraina, un abi viens otram bija neuzticīgi, un pēc četriem gadiem viņi izšķīrās. 1938. gadā viņi otrreiz apprecējās, lai palīdzētu viņai emigrēt no Vācijas un apmesties uz dzīvi Šveicē, kur tobrīd viņš arī dzīvoja pats. Vēlāk viņi kopā pārvācās uz ASV. Oficiāli šķiršanās tika noformēta tikai 1957. gadā. Remarks līdz mūža beigām maksāja Jutai naudas pabalstu, un testamentā viņai novēlēja 50 tūkstošus ASV dolāru. No 1927. gada novembra līdz 1928. gada februārim Remarks viņa romāns "Stacija horizontā" (Station am Horizont) tika publicēts sporta žurnālā "Sport im Bild", kurā Remarks tajā laikā strādāja. Romāns grāmatas formātā tika publicēts tikai 1998. gadā.
1937. gadā Remarks iepazinās ar slaveno aktrisi Marlēnu Dītrihu, ar kuru viņam sākās traks un mokošs romāns.
Vēl viens ļoti populārs Remarka romāns, kas pirmoreiz tika publicēts 1945. gadā angļu valodā, bet gadu vēlāk arī vāciski, ir "Triumfa arka" (Arc de Triomphe).
1951. gadā Remarks iepazinās ar Holivudas aktrisi Pauleti Godardu, bijušo Čārlija Čaplina sievu, kas palīdzēja Remarkam attapties pēc attiecībām ar Dītrihu un tikt laukā no depresijas. 1957. gadā Remarks šķira laulību ar Jutu un 1958. gadā apprecējās ar Godardu, ar kuru kopā nodzīvoja līdz pat savai nāvei.
Mālers
Mālers (de — 'krāsotājs'; sieviešu dzimtē Mālere) ir vācu cilmes uzvārds. Cilvēki ar šo uzvārdu:
Džūlija Mankuso
Džūlija Mankuso (en; dzimusi Reno, Nevadā, ASV) ir amerikāņu kalnu slēpotāja. Piedalījās trijās ziemas olimpiskajās spēlēs. Kopumā izcīnījusi 3 medaļas, tai skaitā 2006. gadā Turīnā milzu slalomā tika svinēta uzvara. Dž. Mankuso ir Olimpisko spēļu medaļām bagātākā amerikāņu kalnu slēpotāja. Pasaules čempionātos ir izcīnījusi 1 sudraba un 2 bronzas medaļas.
Staņislavs Kambala
Staņislavs Kambala (  — ) bija latgaliešu sabiedriskais un politiskais darbinieks, latviešu strēlnieks.
Dzīvesgājums
Miris 1941. gada decembrī Rīgā. Apglabāts Rīgas svētā Miķeļa kapos.
Turcijas mūzika
Klasiskā mūzika
Turku klasiskajai mūzikai raksturīgo sekvenci veido svīta (fasıl), kas sastāv no instrumentāla ievada (peşrev) un instrumentālas pēcspēles (saz semaisi), kurus savstarpēji savieno svarīgākā — vokālā daļa, kas sākas un tiek akcentēta ar instrumentālu improvizāciju (taksim). Pilnvērtīgs fasıl koncerts sastāv no četriem dažādiem instrumentāliem skaņdarbiem, trīs vokāliem skaņdarbiem un vienas vieglas formas klasiskās dziesmas (şarkı). Autentisks klasiskais fasıl visu laiku saglabā viena veida makamu, sākot ar ievada taksimu un, beidzoties ar deju kompozīciju vai oyun havası. Vairāku mūsdienu dziesmu priekšteces — şarkı kompozīcijas — ir daļa no šīs senās tradīcijas un to vēsture dažkārt meklējama pat 14. gadsimtā. Liela daļa no klasiskajām dziesmām ir sarakstītas 19. gadsimtā, no kurām populārākās sarakstījis 19. gadsimta komponists Hadži Arifs bejs.
Rainers Marija Rilke
Rainers Marija Rilke, īstajā vārdā Renē Karls Vilhelms Johans Jozefs Marija Rilke (Rainer Maria Rilke, René Karl Wilhelm Johann Josef Maria Rilke; dzimis 1875. gada 4. decembrī Prāgā, miris 1926. gada 29. decembrī sanatorijā pie Montro Šveicē), bija austriešu rakstnieks, prozaiķis un dzejnieks. Rilke tiek uzskatīts par vienu no nozīmīgākajiem vācu valodā rakstošajiem 20. gadsimta dzejniekiem.
Hardijs Lediņš
Hardijs Lediņš (—) bija grupas "Nebijušu sajūtu restaurēšanas darbnīca" dalībnieks un viens no dibinātājiem. Septiņdesmitajos gados leģendāru statusu izpelnījās Lediņa organizētās diskotēkas. Vēlākajos gados Hardijs organizēja dažāda veida uzstāšanās un instalācijas, ierakstīja vairākus solo albumus un uzstājās kā dīdžejs klubā "Depo".
Livonijas landtāgs
Lēmumu pieņemšana
Sesijas parasti ilga no vienas līdz trīs dienām, izņēmuma gadījumos līdz desmit dienām. Katra kūrija sākumā apspriedās atsevišķi, bet pēc tam vietējā baznīcā notika kopsēde, kurā prezidēja arhibīskaps. Lai pieņemtu lēmumu, bija nepieciešama visu četru kūriju piekrišana. Ja tā tika panākta, katra kūrija landtāga lēmumu jeb recesu apstiprināja ar saviem zīmogiem. No šī brīža tas ieguva likuma spēku.
Rainers Marija Rilke
1919-1926
Kopš 1923. gada Rilkes veselības stāvoklis pasliktinājās, un viņš vairākkārt bija spiests pavadīt ilgu laiku sanatorijās. 1925. gadā no janvāra līdz augustam Rilke uzturējās Parīzē, lai, mainot dzīvesveidu un apstākļus, mēģinātu uzlabot veselību.
Šveices karogs
Šveices karogs ir izveidojies 13. gadsimtā, kad notika Šveices kantonu apvienošanās. Par karoga simboliku bija izvēlēts vienāda garuma malu krusts, kas ir gan kristiešu simbols (Šveices reliģijas - kristieši ~ 90%) gan neitralitātes apzīmējums (vienādās krusta malas). Oficiāli tas nostiprināts kā oficiālais karogs 19. gadsimta vidū, kad tika izstrādāta Šveices Konfederācijas konstitūcija.
Taurgovs
Tauru atjaunošanas programmas vēsture
Heins Heks tauru programmai lietoja Ungārijas stepju govis, Skotijas hailenderi, Bavārijas govis, Angelnas govis, Vācijas frīziešu govis un Korsikas govis. Berlīnē viņa brālis Luts Heks krustoja Spānijas cīņas buļļus ar Heinsa Heka iegūtajām govīm, kā arī ar citām šķirnēm. Jaunā iegūtā šķirne ārēji ļoti līdzinājās senajam tauram, un brāļi Heki Hitlera administrācijai ziņoja, ka uzdevums ir izpildīts.
Vilis Daudziņš
Vilis Daudziņš (dzimis Rīgā) ir latviešu aktieris.
Darbojies arī kā scenogrāfs. 2001. gadā saņēma Spēlmaņu nakts balvu kā gada scenogrāfs par lugas "Livingstouns" iestudējumu Latvijas Leļļu teātrī.
Spektrs
Vēsturiskās liecības
Vēsturiski visagrāk no visiem pārējiem spektriem tika iesākts pētījums par optisku spektru. Pirmais bija Izaks Ņūtons, kurš savā darbā "Optika" (iznācis 1704. gadā) publicēja savus pētījumu rezultātu sadalījumu ar baltās gaismas prizmu uz atsevišķiem komponentiem - dažādu krāsainību un refrakcijas spēju, tas ir saņēma saules izstarojuma spektrus un paskaidroja to dabu, parādot, ka krāsai ir personīga gaismas īpašība, nevis ar prizmu, kurā iešaujas gaisma, kā apgalvoja Rodžers Bekons 13. gadsimtā. Savas pieredzes gaitā par gaismas interferenci (Ņūtona gredzens) viņš arī radīja pirmo spektrālo tabulu saules gaismas krāsu robežām, noteicot atbilstošos viļņu garumus. Faktiski, Ņūtons ielika pamatus optikas spektroskopijai: "Optikā" viņš aprakstīja visus trīs šobaltdien izmantojamās metodes gaismas sadalīšanai - laušanu, interferenci un difrakciju un viņa prizma ar kolimatoru, spraugu un lēcu bija pirmais spektroskops.